**Народно читалище”Кирил и Методий-1934”,с.Цонево,кв.Яворово**

**E-mail:chitalishtekirilimetodii\_1934@abv.bg**

 До Г-н Георги Георгиев

 Кмет на общ.Дългопол

**ОТЧЕТ**

За осъществените читалищни и библиотечни дейности,постъпилите приходи от бюджета и направените разходи за 2022 година,в съответствие с чл.26,ал.2 от Закона за народните читалища,приет на общо събрание на членовете на читалището,имащи право на глас.

 Отчета на народно читалище”Кирил и Методий-1934”,с.Цонево,кв.Яворово обобщава най-важните моменти в работата му,приоритети,цели и задачи,които спомагат за укрепването,модернизирането и развитието му в общодостъпно и желано място за местната общност.

Основната цел на нашето читалище е да задоволява потребностите на гражданите ,свързани с развитие и обогатяване на културния живот,запазване на обичаите и традициите на българския народ,възпитание и утвърждаване на националното самосъзнание,осигуряване на достъп до информация,разширяване на знанията на гражданите и приобщаването им към ценностите и постиженията на науката,изкуството и културата.

За осъществяване на тези задачи читалището в квартал Яворово работи в тясна връзка с Народно читалище”Пробуда-1932”,ОБУ”Христо Ботев”,ЦДГ”Пролет”и пенсионерски клуб.

**Библиотечна дейност:**

 Една от постоянните дейности на читалището в кв. Яворово още от създаването му до днес е библиотечната дейност.Основни приоритети на библиотеката са:

-обновяване и обогатяване на библиотечния фонд чрез закупуване на нова литература според възможностите ни,дарения и други.

-насърчаване на четенето със специално внимание към децата.

През годината имаме получени 91 тома литература от дарение.

Към 31.12.2022 година фонда на библиотеката наброява 6292 тома библиотечни документи от различните отрасли на знанието.Съвместно с Народно читалище”Пробуда-1932”във фоайето на читалището обособявахме изложби,витрини и тематични кътове с литература,снимки и други по повод празници и годишнини на бележити българи и автори.

През месец април в читалището проведохме вечер посветена на най-младата българска поетеса Петя Дубарова.

Отбелязахме и 145 години от рождението на Елин Пелин и 75 години от рождението на Стивън Кинг.

**Социално-образователна и информационна дейност:**

 Старахме се през цялата година да осигурим достъп до информация на всеки,който е поискал такава.

**Читалищна дейност:**

 Съществена част от дейността на читалището ни е грижата за разширяване и развитие на любителското художествено творчество.В читалището развиват своята дейност и талант 15 жени от групата за автентичен фолклор.Със своите участия те популяризират изворния автентичен фолклор на Тракия.В нашето село са запазени и битуват народните традиции и обичаи.В началото на годината започнахме подготовката по реализиране на празника на родилната помощ-бабин ден.В деня на празника жените от групите,облечени в народни носии посетиха акушерката в дома й.Извърши се обичая”къпане на бабата”.Празника продължи в залата на пенсионерския клуб с весело и буйно пиршество придружено с песни и танци.

Отбелязахме и деня на самодееца,баба Марта и международния ден на жената.

Последното мероприятие от календара-Коледа,беше отбелязано от групата коледари,които по стара традиция обиколиха къщите в селото и благословиха стопаните им със зраве и берекет през новата стопанска година.

Това е накратко отчета на Народно читалище”Кирил и Методий-1934”.

В заключение можем да кажем,че читалището ни работи успешно и ежедневно устоява мястото и ролята си на изявен културен институт.

 Председател-Д.Костадинова